procesaur/Wiki.mk huggingface dataset:
Пролог (збирка поезија)

„Пролог“ - поетска збирка на македонскиот поет Наум Целакоски од 1998 година. Книгата е објавена како самостојно издание, не е каталогизирана и ја нема меѓународната ознака ISBN. Книгата има 76 страници и е испечатена во печатницата „Графотехна“ во Кичево.
1 Содржина
Збирката содржи 30 песни, поделени во пет циклуси:* Послушај како чука срцето на свети Наум
** Слово за Русална среда
** Алелуја за свети Климент
** Ајде зајди јасно сонце
** Под Марковите кули во Прилеп
** Панаѓур
** Новата 1991 година
** Те чекаме пак да ни се вратиш
** Моето кученце Ами
** Како да го загледав мојот ближен
** Ралука
** Виолина
** Послушај како чука срцето на свети Наум
* Празник над празниците
** Спроти Благоец
** Вртолум
** Духовден
** Божик
* Војводска прокоба
** Славка Пушкарова
** Малесија
** Гумно
** Дејан војвода
* Јабанџискиот гроб во Мешеишта - печалбарски
** Ве гледав како заминувате на печалба во Австралија
** Поле со жито
** Последното момче од Мраморец
** Јабанџискиот гроб во Мешеишта
** Врба (Тага, Печалбар, Мајка ми)
** Кула (Мајстор Маноил, Самуил, Клетва)
* Каменот што се тркала по удолнина
** Боринка што пламнува и гасне
** Повеќе никогаш не ќе можам да се искачам на Икона
** Каменот што се тркала по удолнина
** Маките да ми ги напишете на гробот мој
Еспресо

Еспресо (|espresso) — вид пијалак од кафе со италијанско потекло. Се добива со поминување на вода под голем притисок низ мелено, иситнето кафе. Еспресото главно е погусто од кафето кое се прави со други методи, има поголема концентрација на суспендирани и растворени цврсти материи, а на врвот има „крем“ (пена со кремаста конзистенција).
1 Историја
Кафето еспресо било развиено во Милано (Италија) на почетокот на 20 век. Сè до 1940-тите било подготвувано само со помош на водена пареа.
2 Особини
Еспресото се разликува од обиченото кафе по „густината“, концентрацијата на растворни цврсти материи и количина која се служи (25-30 мл). Хемискиот состав е комплексен и дел од материите се распаѓа со оксидација или со ладење. Како резултат од начинот на подготовка, вкусот и хемиските состојки на обичното кафе се концентрирани во мала количина течност. Тоа овозможува еспресото да се користи како основа за други пијалаци: кафе лате, капучино, макијато и кафе мока.
3 Поврзано
* Кофеин
* Макијато
* Кафе лате
* Капучино
* Кафе мока
* Еспресино
Екватив

Екватив – падеж кој изворно изразувал стандард за споредба на еднакви вредности („толку… колку …“). Еквативниот падеж бил се користел само во неколку јазици во текот на историјата. Бил користен во сумерски јазиксумерскиот јазик, каде исто така имал семантички функци на есивесивен падеж („во својство на …“) и падеж на сличност („како…“).
Во сумерскиот јазик, еквативот бил формиран со додавање на наставката „-gin<sub>7</sub>“ на крајот од именската реченица. Во неговата функција на сличност:
:''lugal'', „крал“; ''lugal-gin''<sub>7</sub>, „како крал“:
:''nitah-kalaga''; „моќен човек“; ''nitah-kalaga-gin''<sub>7</sub>, „како моќен човек“
Во осетскиот јазик се формира со наставката „-ау“:
:''фӕт'', „стрела“; ''фӕтау'', „како стрела“
Исто така се среќава во халачкиот јазик и јужмноамериканските јазици како кечуанските, ајмаранските, уро и чолонскиот јазик.
Велшкиот јазик, пак нема еквативен падеж на именките, туку има еквативен степен на придавките, претставен со наставката ''-ed'': на пример, „''hyned''“ (''â'' ...), со значење „стар како“.
Сиреникскиот јазик имал еквативен (или компаративен) падеж за опишување на сличности меѓу именки.
1 Поврзано
*Падеж
*Компаративен падеж
Џеф Безос

Џеф Безос (|Jeff Bezos; р. 12 јануари 1964) — американски интернет-претприемач, деловен и медиумски магнат и инвеститор. Тој е најпознат како основач, извршен директор и претседател на меѓународната технолошка компанија ''Амазон''. Од 2017 година Безос се смета за најбогатиот човек на светот, поради што е именуван и како „најбогатиот човек во современата историја“. Неговата нето вредност во јули 2018 година се искачи на 150 милијарди долари. Во септември 2018 година ''Форбс'' го опиша како „далеку побогат од кој било друг на планетата“ бидејќи додаде 1.8 милијарди долари на неговата нето вредност откако ''Амазон'' стана втората компанија во историјата која достигна пазарна капитализација од 1 трилион долари.
Тоштет (општинска заедница)

Тоштет (|Tostedt) — општинска заедница во округот Харбург, во сојузната покраина Долна Саксонија, Германија. Нејзино седиште е селото Тоштет.
Општинската заедница Тоштет се состои од следниве општини:
# Дорен
# Хандело
# Хајденау
# Какенсторф
# Кенигсмор
# Отер
# Тоштет
# Веле
# Виштет
Хардап

Хардап (Hardap) е еден од четиринаесетте региони во Намибија. Административен центар на регионот е Мариентал. Во регионот се наоѓа вештачкото езеро Хардап.
1 Географија
Регионот се наоѓа во централниот дел на Намибија, и се протега од Атлантскиот Океан па сè до границата со Боцвана и ЈАР. На северозапад се граничи со Еронго, на север со Комас, североисточно со Омахеке и јужно со Карас.
2 Административна поделба
Регионот е составен од осум административни единици:
* Гибеон
* Рурално Мариентал
* Урбано Мариентал
* Рурален Рохобот
* Истичен урбан Рехобот
* Западен урбан Рехобот
* Аранос (создадена во 2013)
* Давеб (создадена во 2013)
3 Инфраструктура
Хардап има 55 училишта со околу 21.886 ученици. Регионот има добра инфраструктура со добро развиена патна мрежа.
Западно Каванго

Западно Каванго (''Kavango West'') е еден од четиринасетте региони во Намибија. Административен центар на регионот е Нкуренкуру. Овој регион бил создаден во 2013 година, со поделбата на поранешниот регион Каванго на два дела: Источно Каванго и Западно Каванго.
1 Географија
На север регионот се граничи со Ангола, поточно со покраината Куандо Кубанго. Источно се граничи со регионот Источно Каванго, јужно со Очозондјупа, западно со Ошикото и северозападно со Охангвена.
Овој регион, за разлика од голем дел од Намибија, е релативно повлажен и има пообилни врнежни во текот на годината. Поради тоа, регионот е погоден за развој на земјоделието, стопанисување со шуми и слични активности.
2 Административна поделба
Регионот е поделен на осум административни единици:* Капако
* Манкумпи
* Мпунгу
* Мусесе
* Нкамангоро
* Нкункуни
* Нкуренкуру
* Тондоро
3 Население
Регионот не е подеднакво населен. Внатрешноста на регионот е слабо населена, а северниот дел покрај реката Каванго има висока стапка на населеност.
Источно Каванго

Источно Каванго (''Kavango East'') е еден од четиринасетте региони во Намибија. Административен центар на регионот е Рунду. Овој регион е создаден во 2013 година, кога се поделил поранешниот регион Каванго на два дела: Источно Каванго и Западно Каванго.
1 Географија
Како и Западно Каванго, така и овој регион е доста повлажен за разлика од останатите региони во Намибија со пообилни врнежи во теков на годината. Поради тоа, регионот има потенцијал за развој на земјоделството и стопанисувањето со шуми.
Во рамките на регионот влегува во состав и западната половина на појасот Каприви (остатокот е во склоп на регионот Замбези). На север Источно Каванго граничи со Ангола, на југ и јуозапад со Боцвана. На исток граничи со регионот Замбези, на југозапад со Очозондјупа и на запад со Западно Каванго.
2 Административна поделба
Регионот е поделен на шест административни единици:* Машаре
* Мукве
* Ндијона
* Ндонга Линена
* Рурално Рунду
* Урбано Рунду
Марко пие вино на Рамазан

Марко пие вино на Рамазан (српски: ''Марко пије уз Рамазан вино'') - српска епска (јуначка) песна.
1 Содржина
Царот Сулејман издава проглас во кој се забранува на Рамазан да се пие вино, да не се носи зелена облека, да не се носи сабја и да не се игра оро. Крале Марко не ја почитува наредбата и уште ги принудува оџите и аџиите да пијат вино. Поради тоа, Турците поднесуваат жалба до царот и тој го повикува Марко кај себе. Марко оди кај царот, но раката ја држи на сабјата и го повлекува боздоганот. Притоа, тој ги оправдува своите постапки, велејќи дека, во случај на кавга најпрпин, ќе настрада оној кој е во неговата непосредна близина. Слушајќи ги тие зборови, царот погледнува наоколу и сфаќа дека тој е најблизу до Марко и, уплашен, му дава стотина дукати и го ослободува.
Лујџи Менегело

Лујџи Менегело (| Luigi Meneghello), (, – , ) — италијански современ писател и научник.
1 Животопис
Лујџи Менегело е роден во Мало, мал град во близина на Виченца, на 16 февруари 1922 година.
Неговиот татко бил занаетчија, а неговата мајка била учителка.
Сдудирал филозофија на Универзитетот во Падова.
Во раните четириесетти години, тој ги имал првите контакти со антифашизмот, а подоцна станал член на движење на отпорот од 1943 година.
Во 1945 година дипломирал со тезата за филозофијата на Бенедето Кроче.
Во 1947 година се преселил во Редингски университет, Англија каде што предавал за италијанската ренесансна литература.
Во 1948 година се оженил со Катја Блеер, преживеана од Аушвиц.
Во 1963 година ја издал својата прва книга, со автобиографски карактер „ Ослободете нè од злото“ за малото но витално милје на неговиот роден град, Мало.
Една година подоцна тој го објави романот „ Малите господари“ (буквално, „Малите учители“).
Оваа книга се вбројува помеѓу „главните книги посветена на италијанскиот отпор“.
Филмска верзија со истиот наслов била снимена и во режија на Даниеле Лучети во 1998 година.
Во 1980 година, Менегело се повлкол од Универзитетот и се посветил целосно на пишувањето. Жвеел во Лондон, а подоцна и во Тиена (во близина на Виченца), каде што се преселил трајно по смртта на неговата сопруга во 2004 година.
2 Библиографија
*'' Ослободете нè од злото'' (1963).
*'' Малите господари '' (1964)
*'' Помо Перо '' (1974)
*'' Италијански цвеќиња '' (1976)
*'' Водата на Мало '' (1986)
*'' Тремао - белешки за интеракцијата помеѓу јазикот и дијалектот во литературните списи “ (1986)
* '' Јура '' (1987)
* '' Бау-Сèте! '' (1988)
* '' Леда и шиопа '' (1989)
* '' Риварота '' (1989)
* '' Што правиш тој млад човек? '' (1990)
* '' Maredè, Maredè '' (1991)
* '' Дисперцијата '' (1993)
* '' Потсетник '' (1994)
* '' Турбо и светлината '' (1996)
* '' Прашање за читање '' (1997)
* '' Картички. Том I: Шеесеттите години "(1999)
*'' Картички. Том II: Седумдесеттите години '' (2000)
*'' Картички. Том III: Осумдесеттите години "(2001)
* '' Долу тука во биосферата. Три есеи за поетскиот квас на стиховите “(2004)
*'' Прашање за читање и други наоди '' (2005)
Омахеке

Омахеке (''Omaheke'') е еден од четиринаесетте региони на Намибија. Административен центар на регионот е Гобабис. Регионот се наоѓа во источна Намибија и ја зафаќа пустината Калахари, односно намибискиот дел на пустината. Името потекнува од херерскиот и значи „песочен велд“.
1 Административна поделба
Регионот е составен од седум административни единици: Херероланд (апертхајдскиот бантуленд) е дел од овој регион.* Аминиус
* Епукиро
* Гобабис
* Калахари
* Очинене
* Очомбинде
* Стајнхаузен
2 Инфраструктура
Економски, административен и културен центар на регионот е Гобабис. Градот има добра поврзаност со Виндхук, преку патишта и железница. Сите населени места во регионот се поврзани со Гобабис. Има добра инсфраструктура, како на пример полициски департман, две болници, клиника, образовни институции и сличо.
3 Демографија
Населението е претежно сточарско. Во регионот има 42 училишта со 18.365 ученици.
Невработеноста во регионот за 2012 година била 34.1%.
Според пописот од 2011, 43% од населението зборувале херерски јазик, 30% намански јазик и 8% африканс.
Виштет

Виштет (|Wistedt) — општина во округот Харбург, во сојузната покраина Долна Саксонија, Германија.
1 Географија
1.1 Местоположба
Виштет се наоѓа северозападно од Линебуршкото Поле.
1.2 Соседни општини
* Тоштет
* Отер
* Кенигсмор
* Хајденау
1.3 Општински единици
Кон општината Виштет припаѓаат местата Виштет и Виме, како и имотот Квелен. Местото Тоштет Ланд истовремено припаѓа кон општината Тоштет и Виштет.
Хандело

Хандело (|Handeloh) — општина во округот Харбург, во сојузната покраина Долна Саксонија, Германија.
1 Географија
1.1 Местоположба
Хандело се наоѓа помеѓу реките Зеве и Есте, јужно од Буххолц во Нордхајде. Ридовите Харбургер се наоѓаат на северозапад, а Линебуршкото Поле на југоисток.
1.2 Соседни општини
* Ундело
* Шнефердинген
* Веле
* Тоштет
* Буххолц во Нордхајде
1.3 Општински единици
Кон општината Хандело припаѓаат местата Хандело, Хекел, Инцмилен и Верме.
Хеврон

Хеврон — палестински град во јужниот дел на Западен Брег, на 30 километри јужно од Ерусалим. Тој е најголемиот град во Западниот Брег и втор по големина во териториите управувани од Палестина, после Газа. Сместен во Јудејските Планини, градот лежи на надморска височина од 930 метри. Според пописот од 2016 година, Хеврон има население од 215.452 Палестинци, а меѓу 500 и 850 Евреи живеат на периферијата на Стариот град Хеврон.
Евреите, христијаните и муслиманите го почитуваат Хеврон поради неговата поврзаност со Авраам: Во стариот дел на Хеврон се наоѓа Пештерата на Патријарсите. Јудаизмот го вреднува Хеврон како најсветиот град после Ерусалим, додека некои муслимани го сметаат за еден од четирите свети градови. Стариот дел на Хеврон е прогласен за Светско наследство од УНЕСКО во 2017 година.
Договорот од Хеврон од 1997 година го дели градот на два сектори: ''H1'', управуван од Палестинската самоуправа, и ''H2'', речиси 20 % од градот, под управа на Израел. Евреите имаат свое тело за локална самоуправа наречено Комитет на еврејската заедница на Хеврон.
Италијански фудбалер на годината во Серија А

Италијански фудбалер на годината во Серија А (|Migliore calciatore italiano) била годишна награда организирана од италијанската асоцијација на фудбалери, која се доделувала за најдобриот италијански фудбалер за кој се сметало дека се претставил најдобро во претходната сезона во Серија А.
Наградата се доделувала за време на манифестацијата Оскар дел калчо. За прв пат наградата била доделена во 1997 година, а последен пат била доделена во 2010 година. Доколку добитникот на оваа награда, бивал избран и за најдобар фудбалер во Серија А, тогаш се бирал и најдобар странски фудбалер во лигата.
Од 2011 година па наваму, се доделува само награда за најдобар фудбалер во Серија А, а наградите за најдобар италијански фудбалер и најдобар странски фудбалер биле укинати.
1 Победници
Година, Играч, Клуб
1997
1998
1999
2000
2001
2002
2003
2004
2005
2006
2007
2008
2009
2010
1.1 По играч
* 5 награди
** Франческо Тоти
* 2 награди
** Кристијан Виери, Алесандро Дел Пјеро
* 1 награда
** Роберто Манчини, Алберто Џилардино, Фабио Канаваро, Даниеле Дел Роси, Антонио Ди Натале
1.2 По клуб
Клуб, Играч, Вкупно
2, 6
2, 3
1, 1
1, 1
1, 1
1, 1
1, 1
1.3 По позиција
Позиција, Играчи, Вкупно
6, 12
1, 1
1, 1
Веле (Долна Саксонија)

Веле (|Welle; долногермански: ''Will'') — општина во округот Харбург, во сојузната покраина Долна Саксонија, Германија.
1 Географија
1.1 Местоположба
Низ Веле поминува реката Есте и потоците Кампенер Бах и Фулаубах.
1.2 Соседни општини
* Буххолц во Нордхајде
* Тоштет
* Отер
* Хандело
* Шнефердинген
1.3 Општински единици
Кон општината Веле припаѓаат местата Веле, Кампен, Камперлин и Хојнкенбостел, како и имотите Кордсхаген, Камперхајде и Хасел.
Калено стакло

Калено стакло – вид сигурносно стакло обработено со контролирана топлински или хемиски постапки за да се зголеми неговата јачина во споредба со обичното стакло. Калењето ги става надворешните површини во збиеност (компресија), а внатрешните во напнатост (тензија). Ваквите напрегања предизвикуваат стаклото, кога е скршено, да се распаѓа во мали зрнести парчиња наместо да се распаѓа во големи парчиња како стаклена чаша. Веројатноста да предизвикаат повреда е помала кај зрнестите парчиња.
Како резултат на неговата безбедност и јачина, каленото стакло наоѓа најразлични примени како, прозорци за патнички возила, врати за туширање, стаклени врати и маси, полици за фрижидери, заштитници за екраните за мобилните телефони, како компонента за блиндирано стакло, за маски за нуркање и разни видови садови и прибор за готвење.
1 Особини
Каленото стакло е четири пати појако од обичното.
Какво било сечење или брусење мора да се направи пред калењето. Сечењето, брусењето и остриот удар по калењето ќе предизвикаат кршење на стаклото.
Образецот на напрегањата како резултат на калење може да се набљудува со гледање преку оптички поларизатор, како што се пар поларизирачки очила за сонце.
2 Употреба
Каленото стакло се користи кога силата, топлинската отпорност и безбедноста се важни аспекти. Патничките возила на пример, ги имаат сите три барања. Бидејќи се чуваат на отворено, тие подлежат на постојано загревање и ладење, како и драматични температурни промени во текот на целата година. Покрај тоа, тие мора да издржат мали влијанија од остатоци од патишта, како што се камчиња, како и од сообраќајни несреќи. Бидејќи големите, остри стаклени парчиња би претставувале дополнителна и неприфатлива опасност за патниците, се користи калено стакло така што ако се скрши, парчињата се тапи и претежно безопасни. За постигнување уште поголема безбедност шофершајбните се изработуваат од повеќеслојно стакло кое не се распаѓа на парчиња кога ќе се скрши, додека страничните прозорци и задниот ветробран се изработуваат од обично стакло.
Други типични примени на каленото стакло се* Стаклени огради
* Целосно стаклени врати
* Преградни ѕидови
* Базени
* Фасади
* Туш-кабини
* Различен мебел
Омусати

Омусати (''Omusati'') e еден од четиринаесетте региони на Намибија. Административен центар на регионот е градот Оутапи. Името на регионот потекнува од овамбоанскиот збор за дрвото мопане, кое пак вирее во регионот.
1 Географија
Регионот се наоѓа во северна Намибија. Во регионот се наоѓаат и водопадите Руакана, кои се високи 120 метри и широки 700 метри. Дополнително, во регионот се наоѓа и Омугулугвомбаше, местото кое одиграло значајна улога при борбата за независност на Намибија. На север регионот се граничи со Ангола, на северозапад со Охангвена, на исток со Ошана а на југ и запад со Кунене.
2 Административна поделба
Регионот е составен од 12 административни единици:
* Анамуленге
* Елим
* Етаји
* Огонго
* Окахао
* Окалонго
* Онеси
* Ошикуку
* Отаманзи
* Оутапи
* Руакана
* Цанди
Четворицата јавачи на Апокалипсата (филм од 1921)

Четворицата јавачи на Апокалипсата (англиски: ''The Four Horsemen of the Apocalypse'') - американски филм од 1921 година, во режија на Рекс Инграм. Главните улоги ги граат: Рудолф Валентино, Померој Кенон, Џозеф Свикард, Бриџета Кларк, Вирџинија Ворик, Алан Хејл, Стјуарт Холмс, Џон Сент Полис, Алис Тери, Марк Фентон и Најџел де Брулиер. Во 1995 година, филмот бил сочуван во Националниот филмски регистер на САД.
1 Синопсис
Мадарјага (го игра Кенон) е богат и суров земјопоседник во Аргентина. Тој е татко на две ќерки, едната омажена за Французинот Марсело Деснојер (го игра Свикард), а другата омажена за Германецот Карл фон Хартрот (го игра Хејл). Кога му се раѓа внукот Хулио (го игра Валентино), Мадарјага го посветува целото внимание кон него и ветува дека со тестаментот ќе му го остави целиот имот нему. Меѓутоа, по смртта, богатството на Мадарјага е поделено на двете ќерки, а потоа двете семејства ја напуштаат Аргентина и се враќаат во Франција и во Германија. Во Париз, Марсело е опседнат со купување стари предмети со кои го полни својот замок, а Хулио работи како сликар. Тој е постојано опкружен со девојки, но кога ја запознава убавата Маргарит (ја игра Тери), сопруга на пријателот на Марсело, Етјен Лорие (го игра Сент Полис), меѓу нив се раѓа страсна љубов. Етјен дознава за нивната врска и се согласува да се разведе, но тогаш започнува Првата светска војна. Етјен заминува на фронтот, Маргарит станува болничарка, а во болницата каде што работи се лекува Етјен, кој е ослепен во војната. Маргарит се грижи за Етјен, а засрамениот Хулио решава да се пријави како доброволец во армијата. Во меѓувреме, германската војска го зазема замокот на Марсело и во таа прилика тој го среќава Ото (го игра Холмс), синот на Карл. Германците сакаат да го стрелаат Марсело, но него го спасува француската војска која го освојува замокот, но тој е уништен во борбата. При крајот на борбата, на линијата на фронтот се среќаваат Хулио и Ото и двајцата гинат од експлозија на граната. Маргарит, пак, сака да го напушти Етјен, но духот на Хулио ја принудува да остане да се грижи за сопругот. Филмот завршува така што Марсело го оплакува својот син, а тогаш се појавува Черноф (го игра Де Брулиер) кој живее во близината на сликарското ателје на Хулио. Марсело го прашува дали го познавал Хулио, а тој покажува на околните гробови и одговара дека ги познавал сите, по што на Марсело му ги покажува на небото четворицата јавачи на Апокалипсата.
Очозондјупа

Очозондјупа (''Otjozondjupa'') е еден од четиринаесетте региони во Намибија. Административен центар на регионот е Очиваронго.
1 Географија
Значајна географска одлика на регионот е Паркот Ватербергова Висорамнина. Регионот се наоѓа во северниот дел на Намибија. На исток се граничи со Боцвана, на југоисток со Омахеке, на југ со Комас, на југозапад со Еронго, на северозапад со Кунене, на север со Ошикото и на северозапад со Источно Каванго и Западно Каванго.
2 Административна поделба
Регионот е составен од седум административни единици:
* Гротфонтејн
* Окахандја
* Окакарара
* Оматако
* Отави
* Очиваронго
* Цумкве
Малтоза

}
Малтоза е дисахарид кој е изграден од две единици на гликоза поврзани со α(1→4) врска. Кај неговиот изомер изомалтоза, двете молекули на гликоза се поврзани со α(1→6) врска. За разлика од сахарозата, малтозата е редуцирачки шеќер.
1 Особини
Малтозата може да се разложи на гликокза под дејство на ензимот малтаза, кој ја катализира хидролизата на гликозидната врска.
Ангелот на Света Софија

Ангелот на Света Софија — антологиска песна на Блаже Конески, првично објавена во списанието Современост (број 6) во 1953 година.
1 Ангелот на Света Софија
Ти којшто толку време мина
под малтерот на ѕидот мрачен,
пак слободен си в простор зрачен
– о сине тих на мисла сина –
со живот пак ти гори видот
и зори како небо ѕидот.
Но таа лика што се крие
под малтерот на мојте гради
и – утеха на дните млади –
по убост како сестра ти е,
не, нема мајстор да ја спаси,
со мојот живот ќе се згаси.
2 Критички осврт
Инспирација за оваа песна била фреската во црквата Света Софија во Охрид.
Во неа поетот ѝ се обраќа на фреската која е симбол на минатото, на вечното, на нашата историја.
Но, вториот дел на песната е рефлексивен и во него поетот пее за својата младост и за минливоста на животот. Песната е строфична.
Двата дела на песната, Конески мајсторски ги спојува во целина, споредувајќи го ликот на ангелот со својата душа (под малтерот на ѕидот мрачен – под малтерот на мојте гради), но сепак спротивставувајќи ги како вечност (ангелот) и минливост (својот живот)..
Света песна

Света песна — збирка од 40 пеења и над 22 илјади песни од Анте Поповски, објавена во 2001 година.
1 Песната - „Македонија“
М А К Е Д О Н И Ј А
1.
Стиснете ги тревките
неа ќе ја исцедите.
Наслоните се врз каменот
името ќе и го чуете.
Симнете се во рекине
дното со неа ќе ве почести.
Легните да починете
и ноќта со неа ќе ве покрие.
2.
На овој даб името ќе ти го напишам
дождовите да го симнат
жедните в земја
да ги напоиш.
На оваа нива грутка од тебе ќе посеам
класатка да никне
со неа внучињата да ни ги храниш.
На овој рид ќе те оставам
и кога ќе заминам
пак да те гледам
Голема.
3.
Еве ја таа проста земја
од дволичен камен
и сонце
Децата уште незаодени каде откопуваат
лобањи по градините
Еве ја таа проста земја
од пајажина
и од води
Мудро слободата кај што ги запишува
селските имиња
Место икони по црквите
И каде летото како судбина
Трае до последниот востанат
Еве ја таа проста земја
од заморено дишење
и од молк
Низ која времето одминува
и пак се враќа
Со неа да го сподели лажното траење.
О, еве ја таа проста земја
од грч
и од чекање
Што ги научи и ѕвездите да шепотат на македонски
А никој не ја знае.
4.
Се искачија маглишта по ридон нагоре
– И месечината ќе ја украдат.
Долу по рекана,
Горе по добравана,
Одѕива полено којзнае кој век
Во војнички цокули обуено.
5.
За рик волчји и уплав на небињата мојата земја е создадена
Без чемреси и без божилак
До капка, три дена пред да се покаже над мојата земја
Гробишта облакот го исцицуваат
И црна сенка од нож место крст каменот што те покрива го сени
За вечни времиња.
Зашто ништо друго не му прилега на ова диво билје и црногорица
Освен да го чека недојденото.
6.
Се изнагледав месечина. Како капка мојата изгорена душа
Те испи за три животи напред и пак горам.
Истеков со сите реки и празни корита им донесов на морињата
– И за шпионот во твои меса ако се криел болка ме пече
Зашто, ти од малена не научи
Така просто, така јасно да си се разбираме
Тој нож што нема – среќа нема.
7.
3а неколку нови чекори недостижност
ме остави утринава зад тебе.
Чинам се делиме:
Твојот пат нагоре
мојот пат кон тебе води.
Стапни ме, во твоите корени скри ме
никојпат да не се разделиме.
2 Критички осврт
Поезијата на Анте Поповски е специфична во својата метафорика со изграден посебен култ кон сликата, кон природата, кон навраќање на стварниот и имагинарниот амбиент пред универзалното, тој бил поет на својот народ, на Македонија.
За него, Македонија е географски малата а културно и историски огромната, библиската земја.
Тој нè учи како да ја сакаме, како да ја чувствуваме, и како да се гордееме со неа.
Оџа

Оџа – муслимански свештеник. Се користи и за верските учители и предавачите во медресите. Исто така може да биде и назив за ректорот во истата школа.
Спаѓа во сталежот на улеми, верски учени, односно во верска духовна интелигенција. Во Османското Царство претставниците на оваа интелигенција имале многу висока улога во општеството, а називот се додавал на презимето како наставка, на пример, Али-оџа.
1 Потекло на поимот
Името доаѓа од турскиот збор ''hoca'', што води потекло од персискиот ''ḫāǧe''.
2 Галерија
3 Поврзано
*Имам
*Хатиб
*Улема
Список на почесни одликувања на Македонија доделени на шефови на држави, влади и монарси

Овој напис служи како индекс, што е можно поцелосен, на сите почесни ордени или слични одликувања доделени од Македонија, поделени во поглавја републики и монархии, а во секое поглавје наведени се земјите на примателите и поединечниот список на примачи.
1 Одликувања
1.1 Републики
1.1.1 САД
*2015 Џорџ В. Буш (''како поранешен претседател на САД'' ) – Орден на Република Македонија
1.1.2 Германија
*2009 Роман Херцог (''како поранешен претседател на Германија'') – Орден „8 Септември“
1.1.3 Бугарија
*2010 Жељу Желев ( ''како поранешен претседател на Бугарија'') - Орден „8 Септември“
1.1.4 Унгарија
*2013 Виктор Орбан (''како премиер на Унгарија'' ) – Орден „8 Септември“
1.1.5 Полска
*2013 Бронислав Коморовски (''како претседател на Полска'') – Орден „8 Септември“
1.1.6 Чешка
*2016 Милош Земан (''како претседател на Чешка) – Орден „8 Септември“
1.2 Монархии
1.2.1 Катар
*2011 Хамад бин Калифа Ал Тани (''како емир на Катар'' ) – Орден „8 Септември“
1.3 Поранешни монархии
1.3.1 Австрија
*2011 Ото фон Хабсбург – Орден за заслуги за Македонија
Битка кај Пидна (148 п.н.е.)

Битката кај Пидна била водена во 148 година п.н.е меѓу Рим и силите на македонскиот водач Андриск. Римските сили биле предводени од Квинт Кекилиј Метел и бил победник на овој судир. Резултатот од битката одиграла важна улога во одлучувањето за исходот од Четвртата македонско-римска војна. Оваа битка ја уништила последната воено-политичка македонска сила.
1 Поврзано
* Битка кај Пидна (168 година п.н.е.)
Битка кај Аоос (198 п.н.е.)

Битката кај Аоос (денешна Војуша) била водена во 198 година п.н.е. помеѓу Римската Република и Кралството Македонија, во областа меѓу современите Тепелена и Клисура во Албанија. Римските сили биле предводени од Тит Квинтиј Фламинин, а македонските биле предводени од Филип V.
Македонската војска се сместила зад еден премин во недостапна положба. Еден мештански овчар ги водел Римјаните на таен пат што ги одвел зад македонската положба. Фламинин ги водел своите трупи низ овој таен пат и ги напаѓал Македонците од задниот дел, ставајќи ја нивната положба неиздржлива и нанесувајќи околу 2.000 жртви. Војската на Филип се повлекла со преживеаните, а двајцата команданти се сретнале повторно кај Киноскефале следната година.
Геноцид на Ромите

Геноцидот на Ромите бил напор на нацистичка Германија и нејзините сојузници во Втората светска војна да се изврши етничко чистење и евентуално геноцид насочен кон Ромите во Европа.
Под власта на Адолф Хитлер, на 26 ноември 1935 година е донесен дополнителен указ во Нирнбершките закони со кој Ромите се класифицирани како „непријатели на расната држава“, со што биле ставени во истата категорија со Евреите и Полјаците. На одреден начин судбината на Ромите во Европа постигнала паралела со онаа на Евреите во Холокаустот.
Историчарите проценуваат дека меѓу 220.000 и 500.000 Роми биле убиени од нацистите и нивните соработници — процентуално бројките варираат од 25% до повеќе од 50% од Ромите во Европа во тоа време, кои според некои проценки биле околу 1 милион. Подоцнежните истражувања, цитирани од Јан Хенкок, го процениле бројот на жртвите на околу 1,5 милион од околу 2 милиони Роми.
Во 1982 година, Западна Германија официјално признала дека Германија извршила геноцид против Ромите. Во 2011 година, Полска официјално го усвоила 2 август како ден на сеќавање на геноцидот на Ромите.
Марко Крале и Ѓемо Брѓанин

Марко Крале и Ѓемо Брѓанин (српски: ''Марко Краљевиһ и Ђемо Брђанин'') - српска епска (јуначка) песна. Песната прв ја запишал Вук Караџиќ, кој ја слушнал од ајдукот Тешан Подруговиќ.
1 Содржина
Крале Марко прави слава во чест на св. Ѓорѓи на која се присутни 200 попови, 300 калуѓери, 12 владици, четворица патријарси и многу други гости. Кога еден стар калуѓер му бара риба од Охридското Езеро, Крале Марко заминува на пат, но мајка му го моли да не носи оружје. На патот кон Охрид, на еден мост, Крале Марко среќава непознат јунак, кој му кажува дека го бара токму него со намреа да го обеси, зашто му го убил брат му Муса Кесеџија. Крале Марко му го открил својот идентитет и почнал да бега, но Ѓемо Брѓанин го фатил, го врзал и однел во Охрид за да го обеси. Граѓаните на Охрид го молат Ѓемо да не го беси Крале Марко во нивниот град, зашто тоа ќе им донесе несреќа и му даваат пари за да си оди. Ѓемо оди во Вучитрн, но и таму се случува истото. Потоа, тој оди во Звечан, но и тамошните граѓани го молат да си оди. Така, Ѓемо го носи Крале Марко преку планината, а Марко му кажува дека во близината има меана во која служи Јања. Таа го служи Ѓемо со старо вино во кое става разни билки и така го опива, овозможувајќи му на Марко да се ослободи и да го врзе Ѓемо. Потоа, тој оди во Звечан и во Вучитрн и на граѓаните им ги враќа парите. Кога пристигнуав во Охрид, повторно им ги враќа парите на граѓаните, прави бесилка за Ѓемо, купува риба и се враќа во Прилеп за да ја продолжи славата.
Ветробран

Ветробран или шофершајбна – преден прозорец на летала, автомобили, автобуси, мотоцикли, кој овозможува заштита на возачот и патниците истовремено обезбедувајќи им добра видливост.
Современите ветробрани главно се изработуваат од повеќеслојно сигурносно стакло, вид на обработено стакло, кое типично се состои од два слоја стакло со слој пластика меѓу нив заради сигурност и се зацврстени во прозорската рамка.
Ветробраните на мотоциклите често се израборуваат од поликарбонатна или акрилна пластика, отпорна на удари.
1 Употреба
Ветробраните ги штитат возачот и патниците во возилота од ветар, дожд и ситни парчиња како прашина, инсекти и камчиња и обезбедуваат аеродинамичност на возилото. Може да се нанесе УВ зрачењеУВ обложување за заштита од штетното ултравиолетово зрачење. Вообичаено ова е непотребно со оглед дека најголемиот број автомобилски ветробрани се изработуваат од повеќеслојно сигурносно стакло. Најголемиот дел од УВ-Б го впива самото стакло, а остатокот од УВ-Б со најголемиот дел од УВ-А го впива сврзниот слој.
Кај мотоциклите главната задача на ветробраните е да го штити возачот од ветрот, иако не целосно како во автомобил, додека кај спортските и натпреварувачките мотоцикли главната задача им е да го намали отпорот кога возачот ќе заземе оптимална аеродинамична положба на телото со машината, а не го штити кога е исправен.
2 Безбедност
Првите ветробрани биле изработувани од обично прозорско стакло, но тоа можело да предизвика тешки повреди во случај на незгода. Низата несреќи довеле до развој на појаки ветробрани. Новите ветробрани биле изработени од калено стакло и биле прицврстени во рамките со помош на гума и неопрен. При удар ветробранското стакло пукало на многу, најчесто безопасни парчиња. Недостаток бил што истите пукале од удар на ситно камче. Триплекс повеќеслојното стакло, веќе било достапно за ветробрани во Франција од 1911, а во Велика Британија од 1912 година, во почетокот на 1913 година било прифатено од некои врвни американски автопроизводители, а од 1919 до 1929 година Хенри Форд наредил користење на повеќеслојно стакло кај сите негови возила.
Современите, лепени ветробрани придонесуваат за цврстината на возилата, но историски главниот поттик за иновирање бил да се спречат повреди од острите парчиња стакло. Скоро сите држави сега бараат ветробраните да останат во едно парче и во случај на кршење, освен ако е прободен со јака сила.
Уретанска заптивна смеса е заштитена од сончевото УВ зрачење со лента од темни точки околу рабовите на ветробранот. Темните рабови преминуваат во чисти површини со помали точки за да се намали напрегнатоста при производството. Истата лена од темни точки често е проширена околу ретровизорот да делува како заштита од Сонцето.
Поразот на Леонат од Антифил

Поразот на Леонат од Антифил се случил за време на Ламиската војна (323-322 п.н.е.) воден меѓу грчките сојузници кои се побуниле против Македонската Империја, и Леонат, македонскиот сатрап на Фригија, кој дошол да му помогне на регентот Антипатар, кој бил опсаден од страна на Грците во Ламија. Грците ги поразиле Македонците.
Грците, слушнајќи вести за напредокот на Леонат, ја подигнале опсадата на Ламија и го испратиле нивниот товар и следбениците на логорот кон Мелитија и напредувале со својата војска брзајќи да го совладаат Леонат пред да можат да му се придружат силите на Антипатар. Грците и македонските војски биле еднакви на број, но 3.500 коњаници на Грците, вклучително и елита 2.000 Тесалијци, командувани од Менон, против 1.500 коњи на Македонците, им дало предност на подвижноста на Грците.
Кога започнала битката, иако македонската фаланга ја имала предноста насекаде, Тесалијците ја истерале македонската коњаница, а Леонат бил однесен од бојното поле веќе смртно ранет. Откако нивната коњаница била притисната назад, неподдржаната македонска фаланга се повлекла од рамнината на тежок терен каде што непријателската коњаница не можела да ги гони.
Следниот ден Антипатар пристигнал на теренот и се придружил со поразената војска. Тој решил да не се бори против Грците сè уште, со оглед на нивната надмоќна коњаница, и наместо тоа се повлекол низ грубиот терен.
Шокци

Шокците (на |Šokci, на |Sokácok) се јужнословенска етничка група која живее во историските области Барања, Бачка, Славонија и Срем. Овие региони денес се протегаат во источна Хрватска, југозападна Унгарија и северна Србија. Шокците првенствено се идентификуваат како подгрупа на Хрватите и затоа не се сметаат за посебна етничка припадност.
Шокците се сметаат за домородци на Славонија и Срем во Хрватска. Хрватското биро за статистика не попишува Шокци како посебна ''народност'' (2001). Според пописот од 2011 година во Србија, 607 лица се прогласиле за етнички Шокци. Надвор од Славонија и Срем, овие луѓе живеат во населбите Бачки Моноштор, Сонта, Сомбор, Бачки Брег, сите во историско-географската област Бачка во Србија, како и во селото Сантово, денес во Унгарија.
Антиген (дијадох)

Антиген (напишан во изворите на |Ἀντιγένης (Антигенес); починал 316 година п.н.е.) бил генерал на Александар Македонски, кој исто така служел под Филип II Македонски и го изгубил окото на опсадата на Перинт (340 п.н.е.). По смртта на Александар во 323 година тој ја добил сатрапијата на Сусијана. Тој бил еден од командантите на Аргираспидите („Сребро-штитните“) и со своите трупи ја зазел страната на Евмен. По поразот на Евмен во 316 година, Антиген паднал во рацете на неговиот непријател Антигон, и го фрлиле во јама и го запалиле жив од страна на него.
Причината за Антиген за особено суровиот метод на погубување се должи на неговата единица, Сребро-штитните и нивната исклучителна изведба против пешадијата на Антигон за време на Втората војна на Дијадосите.
1 Наводи
* Смит, Вилијам (уредник); ''„Dictionary of Greek and Roman Biography and Mythology“'', , Бостон, (1867)
Дорен (Нордхајде)

Дорен (|Dohren) — општина во округот Харбург, во сојузната покраина Долна Саксонија, Германија.
1 Географија
1.1 Местоположба
Дорен се наоѓа северозападно од Линебуршкото Поле. Низ местото тече потокот Доренер Миленбах.
1.2 Соседни општини
* Какенсторф
* Тоштет
* Виштет
* Хајденау
* Холенштет
1.3 Општински единици
Кон општината Дорен припаѓаат местата Дорен и Гееге.
Глас од Македонија

„Глас од Македонија“ — песна на Коле Неделковски, дел од неговата збирка „Пеш по светот“, објавена во Софија во 1941 година. Се смета дека таа е една од последните песни на Неделковски (заедно со „1941“), напишана меѓу април и август 1941 година. Таа се вбројува меѓу најпознатите патриотско-револуционерни песни во македонската литература.
1 Глас од Македонија
О, трајте, трајте, тирани недни!
Доста се тија лаги и злоба —
пакосен глас од устите гадни
над мојот народ у секоја доба.
Та ете веќ векови цели
писка и стенка од волци гости –
за брата вијат кој да го дели
за да му глода сувите коски.
Па нека сега сам да си реши
со своја волја судба и сева,
в животот еднаш сам да се теши,
д’издигне славно свој род без врева.
Та Шар и Пирин дружно да викнат
родната песна в небеса темни
и бурниот Егеј — на век да плиска
тешкиот глас на новите химни.
2 Осврт кон песната
„Глас од Македонија“ претставува поетски глас за неразбраното македонско минато и за македонската вистина. Иако писмената активност на македонски јазик во периодот меѓу двете светски војни била многу намалена, сепак веќе во 1930-те години, повторно заживувало пишувањето на македонски јазик во Бугарија и во Југославија, и покрај тоа што можностите за објавување на текстови на македонски јазик биле многу ограничени. Во Бугарија, македонскиот јазик бил забранет за официјална употреба, а асимилаторската политика на Бугарија имала за цел да го уништи македонскиот национален идентитет. Во тој период, македонскиот културен живот во Бугарија доаѓал до израз преку активноста на македонската имиграција во Софија, организирана преку Македонскиот литературен кружок. Како позначајните книжевни појави од овој период се издвојиле поетските збирки на Коле Неделковски, „Молскавици“ (''М'скавици'', 1939) - (1940) и „Пеш по светот“ (1941).
Познатиот македонски композитор Горан Трајкоски, (члена на музичките групи Анастасија и Мизар), компонирал музика врз основа на текстот на оваа песна со која настапувал низ бројни светски музички центри.
3 Анализа на песната
Според Димитар Митрев, во оваа песна, јасно и недвосмислено е истакнат единствениот пат низ кој Македонците ќе станат господари на својата судбина и во тој поглед, песната претставува еден вид химна на новите борбени походи. Огорчен од божемните „ослободители“ на Македонија, поетот извикува: „О трајте, трајте, тирнаи недни! / Доста се тија лаги и злоба / пакосен глас од устите гадни / над мојот народ у секоја доба.“ Притоа, песната зрачи со оптимизам, зашто поетот е убеден во борбата против окупаторот македонскиот народ ќе извојува национално и социјално ослободување: „со своја волја, судба и сева / в живот еднаш сам да се теши / д' издигне славно свој род без врева.“ Верата на поетот во тој ден е силна, а тогаш, тој пак ќе биде со својата земја при што средбата со ослободена татковина.
Какенсторф

Какенсторф (|Kakenstorf) — општина во округот Харбург, во сојузната покраина Долна Саксонија, Германија.
1 Географија
1.1 Местоположба
Какенсторф се наоѓа северозападно од Линебуршкото Поле. Во општината потоците Доренер Миленбах, Дрештедер Бах, Какенсторфер Бах, Шпрецер Бах и Тотглизингер Бах се влеваат во реката Есте.
1.2 Соседни општини
* Тоштет
* Дорен
* Холенштет
* Венцендорф
* Дрештет
* Буххолц
1.3 Општински единици
Кон општината Какенсторф припаѓаат местата Какенсторф, Ауф дер Хорст и Бетерсхајм, како и имотот Зегернхоф.
Еригиј

Еригиј (напишан во изворите на грчки Ἐριγυιoς, Еригиос; починал 328 година п.н.е.), Митиленец, син на Ларих, бил офицер во војската на Александар Македонски. Тој бил истеран во прогонство од страна на Филип II, крал на Македонија, заради својата верна приврзаност кон Александар, и се вратил кога тој дошол на престолот во 336 година п.н.е. Во Битката кај Гавгамела, 331 година п.н.е., тој командувал со коњаниците на сојузниците, како што направи и кога Александар тргна во 330 година пред Христа од Екбатана во потрага по Дариј III. Во истата година на Еригиј му била доверена команда на една од трите дивизии со кои Александар ја нападнал Хирканија. Тој, исто така, бил меѓу генералите испратени против Сатибарзан, кого ги убил во битка со своја рака. Во 329 година п.н.е., заедно со Кратер и Хефестион, и со помош на Аристандер, духовник, тој се обидел да го одврати Александар од преминување на реката Јаксартс против Скитите. Во 328 година п.н.е. тој паднал во битка против бактриските бегалци.
1 Наводи
* Смит, Вилијам (уредник); ''„Dictionary of Greek and Roman Biography and Mythology“'', , Бостон, (1867)
Кенигсмор

Кенигсмор (|Königsmoor) — општина во округот Харбург, во сојузната покраина Долна Саксонија, Германија.
1 Географија
1.1 Местоположба
Кенигсмор се наоѓа северозападно од Линебуршкото Поле.
1.2 Соседни општини
* Тоштет
* Отер
* Шнефердинген
* Финтел
* Фалде
* Лауенбрик
* Штемен
* Виштет
1.3 Општински единици
Кон општината Кенигсмор припаѓа единствено истоименото место.
Арет

Арет (напишан во изворите на |Ἀρέτης, Аретес; или Аретас, |Ἀρέτας) бил македонски генерал. На Битката кај Гавгамела, тој командувал со сарисофорите (познати и како ''продроми''), единица на разновидна коњаница, способна за извидништво, но со можност за блиска борба во битка. Тој го замени Протомах како командант на оваа единица. Кај Гавгамела ''сарисофорите'' биле одговорни за конечно обиколување на персиската коњаница на левото крило, победувајќи во битката во овој дел. Во последната јуриш сарисофорите ја собориле тешката коњица на Масагетите, Арет лично убивајќи го нивниот водач.
1 Библиографија
* Ешли, Џ.Р. (2004) ''The Macedonian Empire: The Era of Warfare Under Philip II and Alexander the Great.'' McFarland.
* *''Who's who in the age of Alexander the Great: prosopography of Alexander's empire'',
Отер

Отер (|Otter) — општина во округот Харбург, во сојузната покраина Долна Саксонија, Германија.
1 Географија
1.1 Местоположба
Отер се наоѓа јужно од Хамбург, на крајниот северозапад од Линебуршкото Поле.
1.2 Соседни општини
* Тоштет
* Веле
* Кенигсмор
* Шнефердинген
* Финтел
* Виштет
1.3 Општински единици
Кон општината Отер припаѓаат местата Отер, Грос Тотсхорн, Клајн Тотсхорн и Отермор, како и имотите Вимегрунд, Кник, Рипсхоф и Шилингсбостел.
Марко Крале и бегот Костадин

Марко Крале и бегот Костадин (српски: ''Марко Краљевиһ и бег Костадин'') - српска епска (јуначка) песна. Песната прв ја запишал Вук Караџиќ, кој ја слушнал од Грујо Меанџиќ од Сентомаш во Бачка.
1 Содржина
Бегот Костадин го кани својот побратим Крале Марко на гости, но тој ја одбива поканата зашто при последната нивна средба бегот постапил нечовечно: најпрвин, две сирачиња барале милост од бегот, но тој го избркал, а тогаш Крале Марко ги однел во чаршијата, ги нахранил, ги облекол и ги испратил во дворецот на бегот, кој тогаш ги дочекал убаво; второ, старите господари кои во меѓувреме осиромашила, бегот ги ставил на дното од трпезата, а на чело ги ставил новозбогатените; најпосле, бегот не ги поканил на трпезата своите родители.
Список на рамсарски места во Македонија

Овој напис ги наведува мочурливите места во Македонија опфатени со Рамсарската конвенција.
1 Статистика
Рамсарската конвенција стапила на сила во Македонија на 28 јули 1977 година, како дел од тогашна СФРЈ и продолжува да се применува и по нејзината независност од 8 септември 1991 година.
Во јануари 2020 година, земјата има 2 рамсарски локации, со површина од 216,16 км2 (помалку од 1% од територијата на Македонија).
2 Список
Место, Општина, Забелешки, Датум, Површина(км<sup>2</sup>), Надм. висина(m), Рамсарки идентификатор, Идентификатор наСПБЗП, Координати, Слика
Преспанско Езеро, Ресен, 4 април 1995
Дојранско Езеро, Дојран, 2 август 2007
3 Поврзано
*Рамсарска конвенција
Хајденау (Харбург)

Хајденау (|Heidenau) — општина во округот Харбург, во сојузната покраина Долна Саксонија, Германија.
1 Географија
1.1 Местоположба
Хандело се наоѓа северозападно од Линебуршкото Поле.
1.2 Соседни општини
* Дорен
* Тоштет
* Виштет
* Штемен
* Тисте
* Калбе
* Халвесбостел
* Регесбостел
* Холенштет
1.3 Општински единици
Кон општината Хајденау припаѓаат местата Хајденау, Авенсермор, Биркенбишен, Еферсторфермор, Холинде, Калмор и Ферло.
Смртта на Марко Крале

Смртта на Марко Крале (српски: ''Смрт Марка Краљевиһа'') - српска епска (јуначка) песна. Песната прв ја запишал Вук Караџиќ, кој ја слушнал од познатиот српски пејач на народни песни, Филип Вишњиќ.
1 Содржина
Рано наутро, Крале Марко шета крај морето по планината Урвина, а Шарец се уморува и почнува да рони солзи. Тогаш, една самовила му кажува на Марко дека набргу ќе здогледа две елки и меѓу нив бунар, во бунарот ќе го види своето лице и ќе умре. Навистина се случува како што кажала самовилата и Марко сфаќа дека ќе умре. Затоа, за да не падне во рацете на Турците, тој го убива Шарец и го закопува, ги крши сабјата и копјето, боздоганот го фрла во морето, а потоа пишува писмо во кое наведува дека има три торби со богатство кои треба да се поделат на следниов начин: едниот дел да му се даде на оној кој ќе му го закопа телото, другиот дел го подарува на црквата, а третиот дел им го остава на сакатите и слепите. Потоа, Марко легнува крај бунарот и умира. Така, тој лежи една недела, а минувачите мислат дека спие и немаат храброст да го пробудат. Тогаш, крај бунарот поминува калуѓерот Васо од светогорскиот манастир Хиландар, заедно со својот ученик Исаија. Калуѓерот го забележува писмото што го оставил Марко и дознава дека е мртов, го зема неговото богатство, а телото му го закопува во црквата во Хиландар при што не остава никаков знак на гробот за никој да не му се одмаздува на мртвото тело на Марко.
Тоштет

Тоштет (|Tostedt; долногермански: ''Töst'') — општина во округот Харбург, во сојузната покраина Долна Саксонија, Германија.
Општината претставува административно седиште на истоимената општинска заедница.
1 Географија
1.1 Местоположба
Тоштет се наоѓа на северозападниот раб од Линебуршкото Поле.
Општината се наоѓа југозападно од ридовите Харбургер и од Буххолц. Највисока точка во општината е 70 метри, додека најниската точка е 43 метри. Низ Тоштет тече реката Есте.
1.2 Соседни општини
* Буххолц во Нордхајде
* Дорен
* Хандело
* Хајденау
* Какенсторф
* Кенигсмор
* Отер
* Веле
* Виштет
1.3 Општински единици
Кон општината Тоштет припаѓаат местата Тоштет, Тотглизинген, Лангело, Недернхоф и Вистенхефен, како и имотите Драјхаузен и Тифенбрух. Местото Тоштет Ланд истовремено припаѓа на општината Тоштет и Виштет.
2 Галерија
Мирко Ѓошевски

Мирко Ѓошевски (роден на година во Студена Бара) — македонски универзитетски професор, филозоф.
Ѓошевски дипломирал на Филозофскиот факултет во Скопје (1973). Магистрирал на Филозофскиот факултет во Белград (1987), а докторирал на Филозофскиот факултет во Скопје (1994). Целиот работен век го поминал на Филозофскиот факултет во Скопје, каде што станал редовен професор (од 2005). Бил раководител на Советот на постдипломски студии на Институтот за филозофија, секретар на Филозофското друштво на Македонија, член на Редакцијата на „''Филозофија''”. Објавил педесетина статии, студии и критички осврти од областа на својот потесен филозофски интерес и професионален ангажман: теорија на познанието, епистемологија и онтологија. Неговиот филозофски опус е критичка синтеза на принципите на марксистичката филозофија, достигнувањата на модерната наука и дострелите на современата епистемолошка мисла).
Зија Бериша

Зија Бериша (роден на година во - починал на година во ) — македонски и југословенски глумец од албанско потекло.
Бериша бил глумец во Албанската драма од 1959 година, еден од основачите на Театарот на народностите во Скопје. Истакнат толкувач на главни улоги, носител на дејноста на Албанската драма.
1 Улоги
* Хаџи Замфир („Зона Замфирова”)
* Хаџи Тома („Коштана”)
* Митре („Парите се отепувачка”)
* Ибро („Три света”)
* Арсо („Чорбаџи Теодос”)
* Аџи Трајко („Бегалка”)
* Другар со чанта („Големата вода”).
2 Филмографија
1980-те&#9650;
1982, Илинден ТВ серија, /
1984, Јуначко колено ТВ серија, /
1990-те&#9650;
1990, Трст виа Скопје ТВ серија, /